La ciutadania ha suportat pacientment les esperes, però les demores no han estat el pitjor que podia passar. L'acumulació de pacients afectats d'una malaltia de poca gravetat podia haver provocat la desatenció d'alguna persona que de veritat necessités l'atenció dels serveis d'urgència. Si això no ha passat, ha estat pel zel del personal sanitari, cosa que és d'agrair i significa que el factor humà continua sent fonamental en l'exercici de la medicina.